Meta, compania care deține WhatsApp, a anunțat lansarea unei noi funcții care era așteptată de toți utilizatorii aplicației.
Este vorba despre transcrierea mesajelor vocale. Opțiunea va fi utilă într-un mediul zgomotos, unde utilizatorii nu vor mai trebui să asculte mesajele vocale la volum maxim. Noua funcție va da posibilitatea citirii mesajelor vocale în loc de ascultare, fiind utilă și pentru persoanele cu probleme de auz.
După ce funcția va fi activată din setări, transcrierea va putea fi obținută printr-o singură atingere. De asemenea, va rămâne disponibil și mesajul audio.
Procesul de transcriere are loc local pe dispozitiv, fără a fi nevoie să treacă prin cloud, singura cerință fiind descărcarea unui pachet de 150 MB pentru conversia voce în text, potrivit antena3. Noua funcție este disponibilă în versiunea beta 2.24.7.8 a aplicației WhatsApp pentru Android.
Lansarea oficială pentru toți utilizatorii, pe Android și iPhone, precum și pe PC și web, va avea loc în curând, după o perioadă de testare.
...citeste mai departe despre "Schimbare importantă la WhatsApp. Va fi lansată o nouă funcție așteptată de toți utilizatorii" pe Ziare.com